Babelscape/SREDFM huggingface dataset:
Ο Θόδωρος και το δίκαννο

Ο Θόδωρος και το δίκαννο είναι μία κωμική ταινία του 1962, παραγωγής Φίνος Φιλμ και σε σκηνοθεσία Ντίνου Δημόπουλου. Πρωταγωνιστούν: Μίμης Φωτόπουλος, Σμαρούλα Γιούλη, Νίτσα Τσαγανέα, Ιωάννα Παπαστεφανή, Τζον Στίβενς, Ράνια Καρίδου, Ντίνος Κόλοβος, Ζήσης Καραγιαννέας

Η έκφραση του πατέρα «"Ουρανία το δίκαννο!"», με το οποίο απειλούσε την απείθαρχη κόρη του φωνάζοντας την γυναίκα του να φέρει το δίκαννο, στην οποία οφείλεται και ο τίτλος της ταινίας, έχει μείνει χαρακτηριστικός.
Ιάιντο

thumb|right|350px|Ιάιντο
Το Ιάιντο () είναι ιαπωνική πολεμική τέχνη, στην οποία κάποιος ασκείται να ξιφουλκεί όσο πιο γρήγορα γίνεται και να αντεπιτίθεται εναντίον ενός ή και περισσοτέρων αντιπάλων. Η εξάσκησή του αναπτύσσει τον συντονισμό σώματος και κινήσεων, βελτιώνει την φυσική κατάσταση και αναπτύσσει την ικανότητα πνευματικής συγκέντρωσης του ασκουμένου, μια μορφή "ενεργού διαλογισμού".
Μουτσούνα Νάξου

Η Μουτσούνα Νάξου είναι παραλιακός οικισμός και ανοικτός σχετικά όρμος, στα ανατολικά παράλια της Νάξου, με περιορισμένες λιμενικές εγκαταστάσεις. Αποτελούσε μέχρι αρχές της δεκαετίας του 80 κυρίως εμπορικό όρμο εξαγωγής σμύριδας.

Στη Μουτσούνα καταλήγει το εναέριο σύστημα μεταφοράς σμύριδας ο «εναέριος» όπως λέγεται τοπικά, από τα σημεία εξόρυξης όπου και το μετάλλευμα ζυγίζεται και στη συνέχεια φορτώνεται προς εξαγωγή σε φορτηγά πλοία που προσεγγίζουν εκεί.

Διοικητικά ανήκει στην Απείρανθο με την οποία και συνδέεται με ασφαλτοστρωμένο δρόμο κλίσης που χρήζει προσοχής.

Το 1960 αριθμούσε 65 κατοίκους. Στη τελευταία απογραφή αριθμεί 84 κατοίκους.
Καμίγ Φλαμμαριόν

Ο Καμίγ Φλαμμαριόν ("Camille Flammarion", 26 Φεβρουαρίου 1842 – 3 Ιουνίου 1925) ήταν Γάλλος αστρονόμος, συγγραφέας και μεγάλος εκλαϊκευτής της επιστήμης του. Το πλήρες όνομά του αναφέρεται σπανίως ως "Nicolas Camille Flammarion".
Βέγας

Βέγας και διεθνώς Vega είναι η ιδιαίτερη ονομασία του αστέρα α (άλφα) του αστερισμού Λύρα. Είναι ο φωτεινότερος αστέρας της Λύρας και ο δεύτερος σε φωτεινότητα ολόκληρου του βόρειου ημισφαιρίου της ουράνιας σφαίρας μετά τον Αρκτούρο και πέμπτος λαμπρότερος σε όλη την ουράνια σφαίρα. Βρίσκεται σε απόσταση μόλις 25 ετών φωτός ενώ, μαζί με τον Σείριο και τον Αρκτούρο είναι τα λαμπρότερα αστέρια στη γειτονιά του Ήλιου.

Ο Βέγας είναι ένας από τους καλύτερα μελετημένους αστέρες μετά τον Ήλιο. Ο Βέγας θα είναι ο βόρειος πολικός αστέρας σε 13727 χρόνια , όταν η απόκλισή του θα είναι +86°14', όπως ήταν και το 12.000 π.Χ. λόγω της μεταπτώσεως των ισημεριών. Ο Βέγας ήταν το πρώτο άστρο μετά τον Ήλιο που φωτογραφήθηκε και το πρώτο του οποίο το φάσμα καταγράφηκε.

Είναι εύκολα ορατός τα καλοκαιρινά βράδια μέχρι και τον Νοέμβριο, περνά από το ζενίθ στην κεντρική Ελλάδα και αποτελεί τη βορειοδυτική κορυφή του λεγόμενου «Θερινού Τριγώνου» και τον φωτεινότερο αστέρα του τριγώνου αυτού (οι άλλοι αστέρες είναι ο Ντενέμπ και ο Αλτάιρ).
Άντζελο Σέκι

Ο Πιέτρο Άντζελο Σέκι ("Pietro Angelo Secchi", 28 Ιουνίου 1818 – 26 Φεβρουαρίου 1878) ήταν Ιταλός αστρονόμος, πρωτοπόρος της παρατηρησιακής Αστροφυσικής.
Ο Σέκι γεννήθηκε στην επαρχία Ρέτζιο-Εμίλια και απεβίωσε στη Ρώμη.
Ricchi e Poveri

Οι Ricchi e Poveri είναι ιταλικό μουσικό συγκρότημα της ποπ οι οποίοι εκπροσώπησαν την Ιταλία το 1978 στην Eurovision με το τραγούδι "Questo Amore" όπου ήρθαν 12οι με 53 πόντους.
Πάνω Λεύκαρα

Τα Πάνω Λεύκαρα είναι δήμος της επαρχίας Λάρνακας στην Κύπρο. Αποτελεί ένα από τους έξι δήμους της επαρχίας Λάρνακας.
Νίκος Σαμψών

Ο Νίκος Σαμψών (16 Δεκεμβρίου 1935 - 9 Μαΐου 2001) ήταν Ελληνοκύπριος δημοσιογράφος, μέλος της ΕΟΚΑ, εκδότης, αρχηγός παραστρατιωτικής οργάνωσης και πολιτικός. 

Έμεινε γνωστός κυρίως για το γεγονός ότι υπήρξε διορισμένος πρόεδρος της Κύπρου για οκτώ ημέρες από τους Ελλαδίτες και Ελληνοκύπριους πραξικοπηματίες της 15ης Ιουλίου του 1974 όταν αυτοί ανέτρεψαν τον νόμιμα εκλεγμένο Πρόεδρο Μακάριο. 

Το πραξικόπημα απετέλεσε την αφορμή για την τουρκική εισβολή που πραγματοποιήθηκε πέντε ημέρες αργότερα. Για την ενέργεια του να αποδεχτεί τον διορισμό του στην προεδρία από τις πραξικοπηματικές δυνάμεις, ο Σαμψών καταδικάστηκε το 1976 από την δικαιοσύνη σε εικοσαετή φυλάκιση, από την οποία εξέτισε μικρό μέρος καθώς αργότερα, το Ανώτατο Δικαστήριο της Κύπρου αποφάσισε την αποφυλάκιση του. Ενδιάμεσα, είχε παραμείνει για αρκετά χρόνια στο εξωτερικό.
Ζόννεμπεκε

Το Ζόννεμπεκε (ολλανδ. "Zonnebeke", φλαμανδ. "Zunnebeke") είναι δήμος της Δυτικής Φλάνδρας στο Βέλγιο. Αποτελείται από πέντε οικισμούς: Ζόννεμπεκε, Μπέσελαρε, Χέλουφελντ, Πάσσενταλε και Ζάντφορντε.

Έχει πληθυσμό 12.445 κατοίκων (). Η έκτασή του είναι 67,57 χλμ² και η πληθυσμιακή πυκνότητα περίπου 184 κάτοικοι ανά χλμ².
Ο ταχυδρομικός κώδικας είναι το 8980, ενώ το τηλεφωνικό πρόθεμα της πόλης το 051 (σε κάποιες περιοχές του δήμου το 057).

Ο δήμος είναι αδελφοποιημένος με τον γερμανικό δήμο του Λάνταου ("Landau an der Isar").
Κέννεθ Σίβερτσεν

Ο Κέννεθ Σίβερτσεν ("Kenneth Sivertsen", 16 Ιανουαρίου 1961 - 24 Δεκεμβρίου 2006) ήταν Νορβηγός μουσικός, ποιητής, κωμικός και συνθέτης.
Γεωπονικό Πανεπιστήμιο Αθηνών

Το Γεωπονικό Πανεπιστήμιο Αθηνών (Γ.Π.Α.) βρίσκεται στην ευρύτερη περιοχή του Βοτανικού, στην Αθήνα. Ιδρύθηκε το 1920 επί κυβερνήσεως Ελευθερίου Βενιζέλου με τον νόμο 1844/1920 ως αυτοτελές ΑΕΙ με την επωνυμία Ανωτέρα Γεωπονική Σχολή Αθηνών (Α.Γ.Σ.Α.) και με πρώτο διατελέσαντα πρύτανη τον γεωπόνο και πολιτικό Σπυρίδωνα Χασιώτη, που υπήρξε εξέχουσα προσωπικότητα της γεωπονικής επιστήμης του τόπου μας. Το Γ.Π.Α. αποτελεί το πρώτο ανώτατο εκπαιδευτικό ίδρυμα στην Ελλάδα σε αυτόν τον επιστημονικό τομέα και είναι το τρίτο κατά σειρά αρχαιότητας πανεπιστημιακό ίδρυμα της Ελλάδας μετά το ΕΚΠΑ και το ΕΜΠ. Το 2016 το Γ.Π.Α. βρίσκεται στην 25η θέση της ευρωπαϊκής κατάταξης και στην 76η θέση της παγκόσμιας κατάταξης των γεωπονικών πανεπιστημίων, σύμφωνα με τον δείκτη NTU ο οποίος μετρά την ερευνητική δραστηριότητα.
Μία Μαρτίνι

Η Μία Μαρτίνι, χαϊδευτικά Μιμί από το κοινό της (Мia Martini, ψευδώνυμο της Ντομένικα Μπερτέ, "Domenica Rita Adriana Bertè", 20 Σεπτεμβρίου 1947 – 12 Μαΐου 1995) υπήρξε μία από τις μεγαλύτερες Ιταλίδες τραγουδίστριες και τραγουδοποιούς. 

Γεννήθηκε το 1947 στο Μπανιάρα Καλάμπρα. Εκπροσώπησε την Ιταλία στην Eurovision 2 φορές: Η πρώτη το 1977 με το τραγούδι "Libera" με το οποίο κατέλαβε τη 13η θέση και η δεύτερη το 1992 με το τραγούδι "Rapsodia" με το οποίο κατέλαβε την 4η θέση. Απεβίωσε το 1995 στο Καρντάνο ντι Κάμπο.

Έχει κερδίσει τρεις φορές το βραβείο της κριτικής επιτροπής στον Ιταλικό διαγωνισμό τραγουδιού Σανρέμο.

Κοινώς αποδεκτή ως μία από τις μεγαλύτερες τραγουδίστριες του ιταλικού ρεπερτορίου, φημίζεται για το εκλεπτυσμένο ρεπερτόριό της και το μεγαλείο της φωνητικής της έκτασης, καθώς και για το έντονο πάθος που χαρακτήριζε κάθε της ερμηνεία.

Η Μία Μαρτίνι συνεργάστηκε με πολλούς από τους πιο φημισμένους Ιταλούς συνθέτες έχοντας τραγουδήσει σε διάφορες γλώσσες. Κυρίως στα Ιταλικά, τραγούδησε επίσης και στην Αγγλική, Ισπανική, Γαλλική και Γερμανική γλώσσα, καθώς και στα Ελληνικά (στο τραγούδι "Agapimu" σε στίχους της ίδιας και του Τζοβάνι Κόντε, μουσική του Ντάριο Μπαλντάν Μπέμπο). Σε αντίθεση με τις περισσότερες τραγουδίστριες της Ιταλίας, τα τραγούδια της δεν έχουν ως μόνιμο επίκεντρο τον έρωτα, αλλά η θεματολογία ακουμπά ποικίλα ζητήματα, όπως τις άσχημες οικογενειακές συνθήκες (για παράδειγμα στο τραγούδι "Padre davvero (=Πατέρας στ' αλήθεια)" περιγράφει τη σχέση που είχε με τον πατέρα της), το βιασμό (στο τραγούδι "La vergine e il mare (= Η παρθένα και η θάλασσα)"), τη θρησκεία (στο τραγούδι "Gesù è mio fratello (= Ο Ιησούς είναι αδερφός μου)"), τα ναρκωτικά (στο τραγούδι "La malattia (= Η ασθένεια)") και την θέση των καταπιεσμένων γυναικών (στο τραγούδι "Io donna, io persona (= Εγώ γυναίκα, εγώ άνθρωπος)" και στο μεγάλο της σουξέ "Gli uomini non cambiano" "(= Οι άντρες δεν αλλάζουν)"), αντλώντας έμπνευση από το σκληρό και βάναυσο παρελθόν της.

Είναι κατά τρία χρόνια μεγαλύτερη αδελφή της Ιταλίδας τραγουδίστριας Λορεντάνα Μπερτέ, με την οποία μοιράζονται την ίδια μέρα γενεθλίων. Το 2019 κυκλοφόρησε η βιογραφική της ταινία "Io sono Mia" ("Είμαι η Μία", αλλά μπορεί να μεταφραστεί και ως "Εγώ είμαι δική μου").
Αλεσάντρο Βόλτα

Ο Αλεσάντρο Βόλτα (ιταλική γλώσσα: "Alessandro Giuseppe Antonio Anastasio Volta", 18 Φεβρουαρίου 1745 – 5 Μαρτίου 1827) ήταν Ιταλός φυσικός, ο οποίος έγινε κυρίως γνωστός για την εφεύρεση της ηλεκτρικής μπαταρίας το 1800.
Δημήτριος Μπαϊρακτάρης

Ο Δημήτριος Μπαϊρακτάρης (1832 - 27 Δεκεμβρίου 1904) ήταν Έλληνας στρατιωτικός και ο πρώτος αστυνομικός διευθυντής της Αθήνας.
Ντονέτς

Ο ποταμός Ντονέτς ή Σεβέρσκι Ντονέτς (ρωσικά: Доне́ц, προφέρεται [dɐˈnʲet͡s], ντανιέτς) είναι ο μεγαλύτερος παραπόταμος του Ντον. Έχει μήκος 1.053 χλμ. και λεκάνη απορροής 98.900 τ.χλμ. Πηγάζει από το κεντρικό ρωσικό υψίπεδο 100 χλμ. βορείως του Μπέλγκοροντ και ρέει νοτιανατολικά διασχίζοντας την Ουκρανία για να ξαναεισέλθει σε ρωσικό μετά από διαδρομή 950 χλμ. σε ουκρανικό έδαφος. Τελικά, συναντάει τον Ντον κοντά στη ρωσική πόλη Κωνσταντινόφσκ 150 χλμ. περίπου πριν ο τελευταίος εκβάλλει στην Αζοφική Θάλασσα. Είναι πλωτός σε μήκος 315 χλμ. αλλά, ωστόσο, συχνά, από το Δεκέμβρη μέχρι το Μάρτη είναι παγωμένος. Η μέγιστη ροή του ποταμού παρατηρείται την άνοιξη και μπορεί να ανέλθει σε 160 m3/s.


Κατηγορία:Ποταμοί της Ρωσίας
Στήβεν Νηλ

Ο Στήβεν Νηλ ("Stephen Roy Albert Neale", 9 Ιανουαρίου 1958) είναι Άγγλος Φιλόσοφος, καθηγητής φιλοσοφίας στο πανεπιστήμιο του CUNY (City University of New York) από το 2007. Προηγουμένως, ο Νηλ ήταν καθηγητής φιλοσοφίας στο Πανεπιστήμιο Ρούτγκερς από το 1999 έως το 1999, καθηγητής φιλοσοφίας στο Πανεπιστήμιο Μπέρκλεϊ στην Καλιφόρνια από το 1990 έως το 1999, καθηγητής φιλοσοφίας στο Κολέγιο του Birkbeck (Πανεπιστήμιο του Λονδίνου) από το 1996 έως το 1997 και καθηγητής-αναπληρωτής φιλοσοφίας στο Πανεπιστήμιο του Πρίνστον από το 1988 έως το 1990.

Το 2002, του απονεμήθηκε η υποτροφία Guggenheim, το 1998 η Υποτροφία “National Endowment for Humanities” και το 1995 η υποτροφία του Ιδρύματος Rockefeller. Είναι ειδικός κατά κύριο λόγο στη Φιλοσοφία του Λόγου, στη Γλωσσολογία και στη Φιλοσοφική Λογική. Είναι “ρεαλιστικός” ως προς το ρόλο της γλώσσας στην έκφραση της σκέψης. 

Θεωρείται ως ένας από τους σημαντικότερους ειδικούς ως προς τα επιχειρήματα και τη Θεωρία των Περιγραφών του Μπέρτραντ Ράσελ.
EasyJet

Η EasyJet (συντομ: EZJ) είναι βρετανική αεροπορική εταιρία με έδρα το Διεθνές Αεροδρόμιο Λούτον, γνωστή επίσημα ως "easyJet Airline Company Limited". Η αερογραμμή διεκπεραιώνει σχεδιασμένες υπηρεσίες για τους συχνούς επιβάτες περιηγησμού και επιχειρήσεων και εξυπηρετεί περισσότερα από 500 δρομολόγια ανάμεσα σε περισσότερα από 118 διαφορετικά αεροδρόμια σε Ευρώπη, βόρεια Αφρική και δυτική Ασία. Ιδρύθηκε από την εταιρεία "easyGroup" και τον Ελληνοκύπριο επιχειρηματία Στέλιο Χατζηιωάννου με δύο μισθωμένα αεροσκάφη Boeing 737-200, πραγματοποιώντας αρχικά δύο διαδρομές: Λονδίνο Luton προς Γλασκώβη και Εδιμβούργο.

H Easyjet , μαζί με τη θυγατρική της εταιρία Easyjet Switzerland χρησιμοποιεί πάνω απο 200 αεροσκάφη, εκ των οποίων τα περισσότερα είναι τύπου Airbus A319. Έχει 23 βάσεις (η μεγαλύτερη είναι στο Αεροδρόμιο Γκάτγουικ). Η Easyjet μετέφερε το 2012 πάνω απο 50 εκατομμύρια επιβάτες και γι' αυτό θεωρείται η δεύτερη μεγαλύτερη αεροπορική εταιρία χαμηλού κόστους, πίσω απο την Ryanair.

Το 2011, η easyJet τιμήθηκε με το βραβείο "2011 Best Low-Cost Airline in Europe" από τα World Airline Awards .
Γρανάδα

Η Γρανάδα είναι πόλη και περιοχή (νομός) στην αυτόνομη περιφέρεια της Ανδαλουσίας, στην Ισπανία. Είναι μία από τις ωραιότερες και ιστορικότερες πόλεις της Ισπανίας. Είναι κτισμένη επί τριών λόφων, (τρίλοφος), στο πόδι της οροσειράς της Νεβάδας (Sierra Nevada), στη συμβολή δύο ποταμών, του Χενίλ (Genil) και του παραποτάμου του, Ντάρρο (Darro), σε υψόμετρο 738 μέτρων πάνω από τη στάθμη της θάλασσας. Η πόλη απαρτίζεται από τρία τμήματα που ιδρύθηκαν σε διάφορες εποχές: την "Αντεκερουέλα", το "Αλμπαϊθίν" και την κυρίως "Γρανάδα". Ο γνωστός ποιητής Φεντερίκο Γκαρσία Λόρκα (1898-1936) κατάγεται από το χωριό Φουέντε Βακέρος της Γρανάδας .

Η Αντεκερουέλα (Antequeruela) ή αλλιώς Ρεαλέχο (Realejo) ιδρύθηκε κυρίως από πρόσφυγες από την πόλη Αντεκέρα. Το τμήμα αυτό περιλαμβάνει την τοξοειδή περιοχή που δημιουργεί και διαχωρίζει ο ποταμός Ντάρρο καθώς διέρχεται τοξοειδώς την πόλη. Προς ανατολάς της Αντεκερουέλα εκτείνονται οι θαυμαστοί κήποι της Αλάμπρας που περιβάλλουν το περίφημο ομώνυμο ανάκτορο της Αλάμπρας. Η αραβική συνοικία του Αλμπαϊθίν (Albaicín), το λεγόμενο από τους Άραβες "Ραμπάτ αλ Μπαγιαζίν" (=περιοχή των γερακιών), υπήρξε το επίκεντρο της τελευταίας αντίστασης των αράβων υποτελών της Ισπανίας, των μορίσκος (moriscos).
Μοσχοβία

thumb|250px|Εδαφική ανάπτυξη μεταξύ 1390 και 1530.
Η Μοσχοβία (λατινικά: "Moscovia"), η οποία αναφέρεται ως Μεγάλο Δουκάτο ή Μεγάλο Πριγκιπάτο ή απλά Πριγκιπάτο της Μόσχας (ρωσικά: Великое Княжество Московское), ήταν κρατικό μόρφωμα των Ρως την περίοδο του Ύστερου Μεσαίωνα με επίκεντρο τη Μόσχα και προκάτοχος εδαφών του μετέπειτα τσαρικού Βασιλείου της Ρωσίας.

Το κράτος συστάθηκε από τον Δανιήλ, ο οποίος κληρονόμησε τη Μόσχα το 1283, επισκιάζοντας και τελικά απορροφώντας το δουκάτο του Βλαντίμιρ-Σούζνταλ περί το 1320. Αργότερα προσαρτήθηκε στη Δημοκρατία του Νόβγκοροντ το 1478 και το Μεγάλο Δουκάτο του Τβερ το 1485.

Μετά την μογγολική εισβολή στο Ρως, η Μοσχοβία ήταν υποτελής των Μογγόλων της Χρυσής Ορδής (υπό «ταταρικό ζυγό») έως το 1480. Ο Ιβάν Γ΄ εδραίωσε περαιτέρω το κράτος κατά τη διάρκεια των 43 ετών της βασιλείας του, με εκστρατείες κατά της μεγάλης αντίπαλης δύναμης που ήταν το Μεγάλο Δουκάτο της Λιθουανίας και από το 1503 είχε τριπλασιάσει το έδαφος του βασιλείου του, υιοθετώντας τον τίτλο του τσάρου και διεκδικώντας τον τίτλο του «Άρχοντα όλων των Ρως». Με το γάμο του με την ανιψιά του τελευταίου Βυζαντινού αυτοκράτορα, σύστησε τη Μοσχοβία ως διάδοχο κράτος της Ρωμαϊκής Αυτοκρατορίας, τη λεγόμενη «Τρίτη Ρώμη».

Ο διάδοχος του Ιβάν, Βασίλειος Γ΄, είχε επίσης στρατιωτικές επιτυχίες, αποσπώντας το Σμολένσκ από τη Λιθουανία το 1512, επεκτείνοντας έτσι τα σύνορα της Μοσχοβίας προς τον ποταμό Δνείπερο. Ο γιος του Βασίλειου, Ιβάν Δ΄ (αργότερα γνωστός ως Ιβάν ο Τρομερός) ήταν βρέφος όταν έχασε τον πατέρα του το 1533. Στέφθηκε το 1547, λαμβάνοντας τον τίτλο του τσάρου σε συνδυασμό με την ανακήρυξη του τσαρικού Βασιλείου της Ρωσίας.
Plawres Sanshiro

Το Plawres Sanshiro (ιαπωνικά: プラレス3四郎, Χέπμπορν: "Puraresu Sanshirō", γνωστό στην Ελλάδα και ως Τζουμαρού) είναι ιαπωνική σειρά περιπέτειας anime και manga. Δημιουργήθηκε από τους Τζίρο Γκιου και Μινόρου Καμίγια, σκηνοθετήθηκε από τον Κουχίνικο Γιουγιάμα και αποτελείται από 37 επεισόδια. Η παραγωγή της έγινε από το 1983 έως το 1984 από την εταιρία Kaname Pro. Στην Ελλάδα, η σειρά προβλήθηκε ολόκληρη από την ΕΤ3 το 1990 και την ίδια χρόνια κυκλοφόρησαν σε VHS τα πρώτα 12 επεισόδια.
Ζντράβκο Τσόλιτς

Ο Ζντράβκο Τσόλιτς, επίσης γνωστός ως Τσόλα ("Zdravko Čolić", Σαράγεβο, 30 Μαΐου 1951) είναι Σέρβος τραγουδιστής γνωστός στις χώρες της πρώην Γιουγκοσλαβίας. Εκπροσώπησε τη Γιουγκοσλαβία στο διαγωνισμό της Γιουροβίζιον το 1973 με το τραγούδι "Gori Vatra", όπου ήρθε 15ος με 65 πόντους.
Τζόζεφ Κόνραντ

Ο Τζόζεφ Κόνραντ ("Joseph Conrad", 3 Δεκεμβρίου 1857 – 3 Αυγούστου 1924) ήταν Πολωνός συγγραφέας που έγραψε στην αγγλική γλώσσα και θεωρείται ένας από τους σημαντικότερους αγγλόφωνους μυθιστοριογράφους.

Έζησε δεκαέξι χρόνια στη θάλασσα πριν εγκατασταθεί οριστικά στην Αγγλία. Μερικά από τα έργα του έχουν ονομαστεί «ρομαντικά», αλλά ο «ρομαντισμός» του εμποτίζεται με άγρια ειρωνεία και μια λεπτή αίσθηση της ανθρώπινης ικανότητας για αυτοεξαπάτηση. Πολλοί κριτικοί τον θεωρούν ως πρόδρομο του μοντερνισμού. Το αφηγηματικό ύφος και οι υπαρξιακοί, αντι-ηρωικοί χαρακτήρες του έχουν επηρεάσει πολλούς συγγραφείς, συμπεριλαμβανομένων των Έρνεστ Χέμινγουεϊ, Ντ. Χ. Λώρενς, Γκράχαμ Γκρην, Τζόζεφ Χέλλερ και Γέρζι Κοζίνσκι. Η ταινία «Αποκάλυψη τώρα» βασίστηκε στη νουβέλα του "Η καρδιά του σκότους".
Τάρο ο Γιος της Δράκαινας

Τάρο ο Γιος της Δράκαινας (ιαπωνικά: 龍の子太郎, Χέπμπορν: Tatsu no Ko Tarō) είναι ταινία άνιμε και μάνγκα φαντασίας, σκηνοθετημένη από τον Kirio Urayama.
Ντέσαου

thumb|left|Το Βασίλειο κήπων του Ντέσαου-Βέρλιτς
Το Ντέσαου (γερμ.: "Dessau") είναι πόλη της Γερμανίας.
Βρίσκεται στις όχθες των ποταμών Μούλντε και Έλβα στο ομόσπονδο κρατίδιο Σαξονία-Άνχαλτ.

Το Ντέσαου πρωτοαναφέρθηκε το 1213 και έγινε σημαντικό κέντρο το 1570, όταν ιδρύθηκε το πριγκιπάτο Άνχαλτ. Το Ντέσαου έγινε πρωτεύουσα αυτού του κράτους μέσα στην Αγία Ρωμαϊκή Αυτοκρατορία. Το πριγκιπάτο διαλύθηκε το 1603, αλλά το Ντέσαου παρέμεινε να ευημερεί ως πόλη και έγινε πρωτεύουσα του μικρού κράτους Άνχαλτ-Ντέσαου. Όταν το Άνχαλτ αποκαταστάθηκε το 1863, το Ντέσαου έγινε πάλι πρωτεύουσα μέχρι το 1918. Η πόλη ήταν έδρα τις βιομηχανίας αεροσκαφών Junkers.

Το Ντέσαου είναι διάσημο για την καλλιτεχνική και αρχιτεκτονική σχολή του Μπάουχαους. Πολλοί διάσημοι καλλιτέχνες και σχεδιαστές ήταν καθηγητές στο Ντέσαου τα επόμενα έτη, μεταξύ αυτών ο Βάλτερ Γκρόπιους, ο Πάουλ Κλέε και ο Βασίλι Καντίνσκι. Οι Ναζί έκλεισαν τη σχολή το 1933. Τα κτίρια περιλαμβάνονται στα μνημεία παγκόσμιας κληρονομιάς της UNESCO.

Μέχρι το 1990 η πόλη ήταν σημαντικό βιομηχανικό κέντρο της Ανατολικής Γερμανίας. Το Ντέσαου είναι επίσης η γενέθλια πόλη του φιλοσόφου Μωυσή Μέντελσον (1729) και του Λεοπόλδου Α΄, πρίγκηπα του Άνχαλτ-Ντέσαου (der alte Dessauer).

Ένα άλλο αξιοθέατο παγκόσμιας κληρονομιάς είναι το Dessau-Wörlitzer Gartenreich (Βασίλειο κήπων του Ντέσαου-Βέρλιτς), ο τεράστιος κήπος του πρίγκηπα Λεοπόλδου Γ΄ του Άνχαλτ-Ντέσαου, που υφίσταται από το 1750. Είναι ο μεγαλύτερος κήπος αυτού του τύπου στην ηπειρωτική Ευρώπη.
Ανδαλουσία

Η Ανδαλουσία (ισπανικά: Andalucía, προφορά: [andalu'θia] και [andalu'sia]) είναι μια από τις 17 αυτόνομες περιφέρειες της Ισπανίας και η νοτιότερη αυτής. Πρόκειται για τη δεύτερη σε έκταση και πρώτη σε πληθυσμό. Πρωτεύουσά της είναι η Σεβίλλη. Κατοικείται σχεδόν από 8 εκατομμύρια κατοίκους, αντιπροσωπεύοντας το 18% του συνολικού πληθυσμού της Ισπανίας κατέχοντας έκταση 87.268 τ.χλμ., (περίπου το 17% του ισπανικού εδάφους).
Μπαλαλάικα

thumb|right|250px|Μπαλαλάικα
Η Μπαλαλάικα (балалайка) είναι ρωσικό έγχορδο μουσικό όργανο. Χρησιμοποιείται στη λαϊκή μουσική από τον 13ο αιώνα.

Αποτελείται από τριγωνικό ηχείο που φέρει αρκετές οπές και μακρύ λαιμό (ή μπράτσο) που τέμνεται κατά διαστήματα από μεταλλικές γραμμές. Οι χορδές της μπαλαλάικας από έντερα και αργότερα μεταλλικές, στην αρχή ήταν δύο και αργότερα τρεις, κρούονται με τα δάκτυλα του δεξιού χεριού, ενώ το κούρδισμά τους γίνεται με ποικίλους τρόπους συνηθέστερος των οποίων είναι σε τόνο «μι» «μι», (ομοφωνία), και «λα».

Η διάδοση της μπαλαλάικας στη Ρωσία φέρεται ότι έγινε κατά τις επιδρομές των Τατάρων και Μογγόλων.



Κατηγορία:Πολιτισμός της Ρωσίας
Κατηγορία:Έγχορδα μουσικά όργανα
Μουτ

Η Μουτ ήταν θεότητα στην Αιγυπτιακή μυθολογία. Θεά σύζυγος του Άμμωνα ή Άμωνα. Λατρευόταν κυρίως στις Θήβες της Αιγύπτου ως ένα από τα πρόσωπα της κυρίαρχης τριαδικής θεότητας των Θηβών. Η Μουτ συγκαταλέγεται στις κοσμογονικές θεότητες, το δε όνομά της σημαίνει μητέρα. Παριστάνεται είτε με κεφαλή γύπα ή ως ολόκληρος γύπας.

Κατηγορία:Τριάδα των Θηβών
Κεράσι

thumb|250px|right|Κεράσια πάνω σε μια κερασιά κατά την ωρίμανση.
Κεράσια ονομάζονται οι καρποί του δένδρου της κερασιάς (επιστ. ονομ.: "Prunus" subg. "Cerasus"). Έχουν σχήμα σφαιρικό και ο φλοιός τους είναι λείος και γυαλιστερός. Είναι μικρά σε μέγεθος και το χρώμα τους ποικίλλει ανάλογα με την ποικιλία. Υπάρχουν δύο τύποι κερασιών και εκατοντάδες ποικιλίες: το γλυκό κεράσι - γνωστό και ως Prunus avium στους βοτανολόγους – και το ξινό κεράσι, γνωστό ως βύσσινο (επιστημονική ονομασία Prunus cerasus). Από τις γλυκές ποικιλίες, ιδιαίτερες προτιμήσεις συγκεντρώνει αυτή με τους μεγάλους, βαθυκόκκινους και χυμώδεις καρπούς. 

Όσο για τον τόπο καταγωγής του φρούτου, κανείς δεν ξέρει να πει με σιγουριά. Ωστόσο, οι αρχαίοι Έλληνες πίστευαν ότι προερχόταν από τη Μικρά Ασία και πιο συγκεκριμένα από την πόλη της Κερασούντας (εξ ου και το όνομα) κοντά στον Εύξεινο Πόντο. Ο Ρωμαίος στρατηγός Λούκουλος τα ανακάλυψε και τα έφερε στην Ιταλία. Τα κεράσια είναι γλυκά, όξινα και στυφά και έχουν θερμαντική δράση στον οργανισμό.

Στην Ελλάδα παράγονται στον Κολινδρό Πιερίας, στην Έδεσσα, στα Γρεβενά, στη Βόρεια Χίο και σε αρκετές άλλες περιοχές της, βόρειας κυρίως, Ελλάδας.
Συνθήκη του Νεϊγύ

thumb|250px|Η Βουλγαρία μετά τη συνθήκη του Νεϊγύ. Με έντονο πορτοκαλί χρώμα απώλειες εδαφών και με καφέ νέα πρόσκτηση (από Ευρωπ. Τουρκία)
Η Συνθήκη του Νεϊγύ υπογράφηκε στις 27 Νοεμβρίου 1919 στην κωμόπολη Νεϊγύ-συρ-Σεν (Neuilly sur Seine) μεταξύ της Βουλγαρίας και των νικητριών δυνάμεων του Α' Παγκοσμίου πολέμου, και συγκεκριμένα με τις Αγγλία, Γαλλία, ΗΠΑ και Ιταλία ως «Προέχουσες Δυνάμεις», και με τη συμμετοχή των Βέλγιο, Κίνα, Κούβα, Ελλάδα, Χετζάζ (μεταγενέστερα Σαουδική Αραβία), Πολωνία, Πορτογαλία, Ρουμανία, Γιουγκοσλαβία, Ταϋλάνδη και Τσεχοσλοβακία, ως συμμάχων και συμβαλλομένων δυνάμεων των πρώτων.

Με τη συνθήκη αυτή, που από τη βουλγαρική ιστοριογραφία έχει χαρακτηριστεί ως η δεύτερη εθνική καταστροφή, η Βουλγαρία υποχρεώθηκε στα ακόλουθα:
* Την παραίτησή της υπέρ των «Προεχουσών Δυνάμεων» όλων των κυριαρχικών της δικαιωμάτων επί της μεσημβρινής δυτικής Θράκης και με την υποχρέωση ν΄ αναγνωρίσει εκ των προτέρων τις μεταγενέστερες αποφάσεις των Δυνάμεων περί αυτής. (Σημειώνεται ότι η παραίτηση αυτή είχε ως αποτέλεσμα την μετέπειτα παραχώρηση των εδαφών αυτών στην Ελλάδα με την Συνθήκη των Σεβρών ένα χρόνο μετά, και τον αποκλεισμό της βουλγαρικής εξόδου στο Αιγαίο πέλαγος).
* Την επαναφορά των Ρουμανοβουλγαρικών συνόρων στη γραμμή που όριζε η Συνθήκη Βουκουρεστίου (1913). Δηλαδή την εκχώρηση της Δοβρουτσάς στη Ρουμανία.
* Να αναγνωρίσει την κρατική υπόσταση της Σερβίας, στην οποία εκχώρησε την περιοχή Στρώμνιτσα μέχρι τον Δούναβη καθώς και τις περιοχές Τσάριμπροντ, Τιμόκ, Τριν και Μποσίλεγκραντ που ναι μεν ήταν μεθοριακές μικρές εδαφικές λωρίδες σε έκταση πλην όμως σημαντικές από στρατηγική άποψη.
* Να προστατεύσει τις ξένες μειονότητες που ζουν στη Βουλγαρία μεταξύ των οποίων και της ελληνικής¹.
* Να περιορίσει το στρατό της σε 20.000 μόνο εθελοντές άνδρες και 13.000 για τα σώματα ασφαλείας.
* Να καταβάλει πολεμική αποζημίωση στους συμμάχους ύψους 2.250.000.000 χρυσών φράγκων (περίπου 400.000.000 δολαρίων) πληρωτέων σε εξαμηνιαίες δόσεις εντός 37 ετών με τόκο 2% μέχρι το 1920 και 5% στη συνέχεια.
* Επίσης οι σύμμαχοι ανέλαβαν την υποχρέωση να εξασφαλίσουν στη Βουλγαρία την οικονομική της διέξοδο στο Αιγαίο με το άρθρο 48 της συνθήκης που άφηνε ανοικτές, για μελλοντική ρύθμιση, τις λεπτομέρειες της εφαρμογής της διάταξης αυτής². 

Επικύρωση της Συνθήκης του Νεϊγύ από τη Βουλγαρία με τις υπογραφές του βασιλιά [[Φερδινάνδος Α΄ της Βουλγαρίας|Φερδινάνδου]], του πρωθυπουργού [[Αλεξάντερ Σταμπολίνσκι]] και του υπουργού εξωτερικών [[Μιχαήλ Ματζάροφ]]

Η κατακραυγή για την ήττα και την επαίσχυντη για τους Βουλγάρους συνθήκη οδήγησε στην πτώση της κυβέρνησης (είχε προηγηθεί η παραίτηση του Βασιλιά Φερδινάνδου υπέρ του γιου του Μπόρις Γ') και στο ξέσπασμα κοινωνικών ταραχών.
Μουσταφά Γ΄

Ο Μουσταφά Γ΄ (III. Mustafa, 28 Ιανουαρίου 1717 - 21 Ιανουαρίου 1774) ήταν σουλτάνος της Οθωμανικής Αυτοκρατορίας από το 1757 έως το 1774.
Α.Γ.Ο. Ρεθύμνου

Ο Αθλητικός Γυμναστικός Όμιλος Ρεθύμνου (Α.Γ.Ο.Ρ.) αποτελεί ελληνικό αθλητικό σωματείο που δραστηριοποιείται στην πόλη του Ρεθύμνου, στον ομώνυμο νομό, όπου βρίσκεται και η έδρα του, το Δημοτικό Κλειστό Γυμναστήριο Ρεθύμνου «Μελίνα Μερκούρη». Έτος ίδρυσής του είναι το 1986 και χρώματα το μπλε και το λευκό.

Πρόσφατα, το επαγγελματικό τμήμα ανδρών του συλλόγου χρησιμοποιούσε τον διακριτικό τίτλο "Ρέθυμνο Aegean BC", ενσωματώνοντας και το όνομα του επίσημου χορηγού του, της Aegean Airlines. Το 2015 πήρε το διακριτικό τίτλο Ρέθυμνο Cretan Kings.

Η ομάδα μετέχει στο πρωτάθλημα της Α1 Εθνικής κατηγορίας (Basket League) ως Α.Γ.Ο. Ρεθύμνου ΚΑΕ.
Μουσταφά Δ΄

Ο Μουσταφά Δ΄ (τουρκ. "IV. Mustafa", 8 Σεπτεμβρίου 1779 - 17 Νοεμβρίου 1808) ήταν σουλτάνος της Οθωμανικής Αυτοκρατορίας από το 1807 έως το 1808.
Κουρούς

Κουρούς (τουρκ. "Kuruş") ονομάζεται η υποδιαίρεση της νέας λίρας της Τουρκίας. Μία (νέα) λίρα υποδιαιρείται σε 100 (νέα) κουρούς.

Και η παλιά τουρκική λίρα, όπως και παλιότερα η οθωμανική, υποδιαιρούνταν σε 100 κουρούς, τα οποία ήταν γνωστά στον ελληνικό χώρο ως γρόσια. Γρόσι ή κουρούς ονομαζόταν επίσης μια παλιά υποδιαίρεση της λίρας Κύπρου. Πριν το 1955, οπότε εισήχθη το μετρικό σύστημα, η Κυπριακή λίρα υποδιαιρούνταν σε 20 σελίνια και κάθε σελίνι σε 9 γρόσια.

Κατηγορία:Νομίσματα
Κατηγορία:Οικονομία της Τουρκίας
Γουίλιαμ Τζέιμς

Ο Γουίλιαμ Τζέιμς (Αγγλικά: "William James") (11 Ιανουαρίου 1842 – 26 Αυγούστου 1910) ήταν πρωτοπόρος Αμερικανός ψυχολόγος και φιλόσοφος. Γεννήμένος στην πόλη της Νέας Υόρκης, ήταν αδελφός του μυθιστοριογράφου Χένρι Τζέιμς. 

Έγραψε σημαντικά βιβλία σχετικά με τη νέα επιστήμη της Ψυχολογίας, της εκπαιδευτικής ψυχολογίας, της ψυχολογίας της θρησκευτικής εμπειρίας και του μυστικισμού, καθώς και της φιλοσοφίας του πραγματισμού. 

Άσκησε σημαντική επίδραση σε αρκετούς συγγραφείς και στοχαστές καθ' όλη τη διάρκεια της ζωής του, συμπεριλαμβανομένου του νονού του Ραλφ Γουάλντο Έμερσον, του Οράτιου Γκρήλεϋ, του Γουΐλιαμ Κάλεν Μπάιαντ και των Όλιβερ Γουέντελ Χολμς νεότερου, Τσαρλς Σάντερς Πηρς, Τζόσια Ρόις, Τζορτζ Σανταγιάνα, Μαρκ Τουέιν, Τζέιμς Φρέιζερ, Ανρί Μπεργκσόν, Χέρμπερτ Τζορτζ Γουέλς, Ζίγκμουντ Φρόιντ, Γερτρούδης Στάιν, και Καρλ Γκούσταβ Γιουνγκ.

Το 1842-1910 ο Τζέιμς γίνεται ο πρώτος καθηγητής ψυχολογίας στο Πανεπιστήμιο του Χάρβαρντ. Ήταν από τους πρώτους ψυχολόγους που υποστήριξαν πως ο σωστός τρόπος μελέτης των ψυχολογικών φαινομένων είναι μέσω της εξέτασης της λειτουργικότητάς τους ("«Λειτουργισμός»"). Επίσης, ίδρυσε νοσοκομεία και ιδρύματα με αντικείμενο την ψυχική υγεία.
Νεστοριανισμός

Ο όρος Νεστοριανισμός περιγράφει το δόγμα σύμφωνα με το οποίο ο Ιησούς Χριστός υπήρξε ως δύο πρόσωπα, ο άνθρωπος Ιησούς και ο θεϊκός Γιος του Θεού ή Λόγος, και όχι ως ενιαίο πρόσωπο. Αυτό το δόγμα έχει ταυτιστεί με τον Πατριάρχη Κωνσταντινούπολης Νεστόριο (περ. 386–περ. 451), ο οποίος υπήρξε μαθητής του Θεόδωρου Μοψουεστίας. Αυτή η θεολογική θέση αναφορικά με τον Χριστό καταδικάστηκε στη Σύνοδο της Εφέσου το 431 και η σφοδρή αντιπαράθεση σχετικά με το ζήτημα αυτό οδήγησε στο Νεστοριανικό σχίσμα, κατά το οποίο διασπάστηκε η Ασσυριακή Εκκλησία της Ανατολής από τη Βυζαντινή Εκκλησία. Όμως, ούτε η Σύνοδος της Εφέσου δεν διευθέτησε το ζήτημα καθώς σύντομα υπήρξε και πάλι διάσπαση όσον αφορά το αν ο Χριστός είχε μία ή δύο φύσεις, γεγονός που οδήγησε στο Χαλκηδόνειο σχίσμα.

Η Ασσυριακή Εκκλησία της Ανατολής αρνήθηκε να διακόψει την υποστήριξή της προς τον Νεστόριο και να τον αποκηρύξει ως αιρετικό, και συνεχίζει να αποκαλείται «Νεστοριανή» στη Δύση ώστε να διακρίνεται από τις υπόλοιπες Ανατολικές εκκλησίες.
Μουσταφά Β΄

Ο Μουσταφά Β΄ (τουρκικά: "II. Mustafa", Οθ. τουρκ. : مصطفى ثانى Muṣṭafā-yi sānī), (6 Φεβρουαρίου 1664 - 29 Δεκεμβρίου 1703) ήταν σουλτάνος της Οθωμανικής Αυτοκρατορίας (1695-1703).
Σίντι Ουλντ Σεΐχ Αμπνταλαχί

Ο Σίντι Ουλντ Σεΐχ Αμπνταλαχί (αραβικά: سيدى محمد ولد الشيخ عبد الله, "Sidi Mohamed Ould Cheikh Abdallahi", 1938-2020) ήταν Μαυριτανός πολιτικός. Κέρδισε στις προεδρικές εκλογές της Μαυριτανίας στις 25 Μαρτίου 2007 κατά τον δεύτερο γύρο με 52,85% των ψήφων και 10 από τις 13 περιφέρειες. Ανέλαβε πρόεδρος στις 19 Απριλίου 2007 και κυβέρνησε ως την ανατροπή του σε πραξικόπημα του στρατού, στις 6 Αυγούστου του 2008.
Οβίντιγιους Βυσνιάουσκας

O Οβίντιγιους Βυσνιάουσκας (Ovidijus Vyšniauskas, Μαριγιαμπολέ, 19 Μαρτίου 1957) είναι Λιθουανός τραγουδιστής ο οποίος εκπροσώπησε τη Λιθουανία στη Γιουροβίζιον το 1994 με το τραγούδι Lopšinė mylimai όπου ήρθε 25ος με κανένα πόντο. Ήταν η πρώτη φορά που η Λιθουανία συμμετείχε στο διαγωνισμό.


Κατηγορία:Συμμετέχοντες στη Eurovision
ΑΤΙΑ

thumb|250px|Υποτιθέμενο ΑΤΙΑ

Ο όρος Άγνωστης Ταυτότητας Ιπτάμενα Αντικείμενα ("ΑΤΙΑ") ή UFΟ "(Unidentified Flying Objects)" αναφέρεται σε αντικείμενα τα οποία εμφανίζονται στον ουράνιο θόλο ή μερικές φορές και στο διάστημα, και δεν μπορούν να κατηγοριοποιηθούν σε γνωστά ανθρώπινα κατασκευάσματα ή σε αντίστοιχες δημιουργίες της φύσης.

Τα ΑΤΙΑ έχουν συνδεθεί εδώ και χρόνια με την ύπαρξη ευφυών όντων από άλλους πλανήτες και τις επισκέψεις τους στον πλανήτη μας. Κατά τη θεωρία αυτή, τα ΑΤΙΑ είναι τα μεταφορικά σκάφη (διαστημόπλοια) των εξωγήινων αυτών όντων από τον πλανήτη τους στον δικό μας ή και αλλού.

Έχουν αναφερθεί θεάσεις τέτοιων αντικειμένων σε όλο τον κόσμο, όπως και στην Ελλάδα. Έχουν παράξενα σχήματα, μα τα περισσότερα τείνουν να υιοθετούν συχνότερα το σχήμα τους σε δίσκο ή πούρο. Από αυτό ακριβώς το χαρακτηριστικό καθιερώθηκε διεθνώς να αναφερόμαστε σε τέτοιου είδους αντικείμενα και ως «ιπτάμενοι δίσκοι».

Τα φώτα που συνήθως τα περιβάλλουν, είναι πολύχρωμα και εκτυφλωτικά, κινούνται με τεράστιες ταχύτητες και εκτελούν ελιγμούς με τέτοιο θαυμαστό τρόπο που η σημερινή γήινη τεχνολογία αδυνατεί να αναπαραγάγει ή και να εξηγήσει ακόμα.

Αυτή η υπόθεση περί εξωγήινης επέμβασης, παραμένει αναπόδεικτη και μόνο μια εικασία, η επικρατέστερη μέσα στις πολλές που υπάρχουν και προσπαθούν να δώσουν μια εξήγηση στο φαινόμενο αυτό, που ανά χρονικές περιόδους στην ιστορία του ανθρώπου πραγματικά λαμβάνει διαστάσεις «επιδημίας».

Στις 10 Οκτωβρίου 1996 στις 5.20 μ.μ. μια νεαρή γυναίκα στο Νιούτον του Ιλινόις ξαφνιάστηκε από τις ανήσυχες φωνές των παιδιών της. Όταν βγήκε στην αυλή είδε μια μεταλλική συσκευή σε σχήμα πούρου που αιωρούνταν σε ύψος 15 μέτρων πάνω από τη γη. Το ελλειψοειδές αυτό αντικείμενο φαινόταν να έχει 6 μετρά μήκος και 2,5 μετρά πλάτος και περιβαλλόταν από ένα μπλε φωτεινό πέπλο. Ξαφνικά, ανέβηκε και χάθηκε με απίστευτη ταχύτητα.

Στο Σάο Πάολο της Βραζιλίας στις 10 Σεπτεμβρίου 1967, τρεις ψαράδες είδαν έναν «ιπτάμενο δίσκο» να πέφτει στη θάλασσα και στη συνέχεια μάζεψαν τα συντρίμμια του. Μέτα από χημικές αναλύσεις διαπιστώθηκε ότι αυτά τα κομμάτια ήταν από μαγνήσιο καθαρότητας ανώτερης από αυτήν που επιτυγχάνεται με τις συνηθισμένες μεθόδους. Αυτό ενίσχυσε τις πιθανότητες ότι επρόκειτο για εξωγήινο σκάφος.
Μόρι Καντέ

Ο Μόρι Καντέ ("Mory Kanté", 29 Μαρτίου 1950 - 22 Μαΐου 2020) ήταν τραγουδιστής από τη Γουινέα, από τους δημοφιλέστερους και πλέον επιτυχημένους Αφρικανούς τραγουδιστές, και παίκτης άρπας κόρα.

Γεννήθηκε κοντά στο Κισιντούγκου της Γουινέας στις 29 Μαρτίου του 1950. Σε ηλικία 7 ετών πήγε στο Μαλί, όπου έμαθε να παίζει κόρα. Το 1971 έγινε μέλος του συγκροτήματος "Rail Band", στο οποίο τραγουδούσε ο Σαλίφ Κέιτα. Ο Κέιτα έφυγε από το συγκρότημα το 1973, αφήνοντας τον Καντέ για τραγουδιστή. Ο Μόρι Καντέ είναι γνωστός διεθνώς για την επιτυχία του το 1987 με το τραγούδι "Yéké Yéké", το οποίο έγινε και νούμερο ένα στην Ευρώπη και είναι ένα από τα πρώτα σε πωλήσεις αφρικανικά τραγούδια που υπήρξε ποτέ.
Μπίρτε Βίλκε

Η Μπίρτε Βίλκε (γεν. 19 Μαρτίου 1936) είναι Δανή τραγουδίστρια. Εκπροσώπησε τη Δανία στην Γιουροβίζιον δύο φορές: Η πρώτη το 1957, μαζί με τον Γκούσταφ Βίνκλερ με το τραγούδι "Skibet Skal Sejle I Nat" το οποίο ήρθε 3ο με 10 βαθμούς και το 1959 με το τραγούδι "Uh-Jeg Ville Ønske Jeg Var Dig" όπου ήρθε 5η με 12 βαθμούς.
Γκούσταφ Βίνκλερ

Ο Γκούσταφ Βίνκλερ ("Gustav Frands Wilzeck Winckler", 13 Οκτωβρίου 1925 - 20 Ιανουαρίου 1979) ήταν Δανός τραγουδιστής και συνθέτης. Εκπροσώπησε τη Δανία μαζί με την Μπίρτε Βίλκε, στην Γιουροβίζιον το 1957 με το τραγούδι "Skibet Skal Sejle I Nat" όπου ήρθε 3ος με 10 πόντους. 



Κατηγορία:Δανοί τραγουδιστές
Κατηγορία:Δανοί συνθέτες 
Κατηγορία:Συμμετέχοντες στο διαγωνισμό τραγουδιού Eurovision με την Δανία
Κατηγορία:Διαγωνισμός Τραγουδιού Eurovision 1957
Digital Visual Interface

Το Digital Visual Interface (DVI) αποτελεί πρότυπο μετάδοσης σήματος video σε ψηφιακές οθόνες ηλεκτρονικών υπολογιστών, όπως οι LCD οθόνες και οι βιντεοπροβολείς. Αναπτύχθηκε από την ομάδα Digital Display Working Group ("DDWG"). Σχεδιάστηκε κυρίως για τη μεταφορά ασυμπίεστου ψηφιακού video ενώ στην καθαρά ψηφιακή του εκδοχή ("DVI-D") είναι μερικώς συμβατό με το πρότυπο HDMI.

Το πρότυπο "DVI-I" υποστηρίζει το αναλογικό VGA, για λόγους συμβατότητας. Γενικά, υπάρχουν οι ακόλουθες εκδοχές "DVI":
* DVI-D (μόνο ψηφιακή μετάδοση)
* DVI-A (μόνο αναλογική μετάδοση)
* DVI-I (ψηφιακή και αναλογική μετάδοση)

Επίσης, υπάρχει πρόβλεψη για μία δεύτερη σύνδεση δεδομένων υψηλής ανάλυσης, γνωστή ως DVI-DL ("dual link").
Οι συσκευές τηλεόρασης και DVD-players που υποστηρίζουν συνδέσεις "DVI", μεταδίδουν κρυπτογραφημένο σήμα μέσω του πρωτοκόλλου HDCP, για λόγους προστασίας από την ψηφιακή αντιγραφή.
Τριπτόλεμος

Ο Τριπτόλεμος είναι ο κατεξοχήν ήρωας, που συνδέεται με το μύθο της Δήμητρας και τη διάδοση της καλλιέργειας της γης. 

Από τις μυθικές εκδοχές της γενεαλογίας του, η επικρατέστερη είναι εκείνη που τον θέλει γιο του βασιλιά της Ελευσίνας Κελεού και της Μετανείρας. Η Δήμητρα, για να ανταμείψει τη φιλοξενία που δέχτηκε από τους γονείς του στην Ελευσίνα, χάρισε στον Τριπτόλεμο ένα άρμα, που το έσερναν φτερωτοί δράκοντες και μεγάλη ποσότητα σιταριού για να το σπείρει σε όλη την οικουμένη.

Σε μερικές χώρες ο Τριπτόλεμος αντιμετώπισε αντιδράσεις. Ο βασιλιάς π.χ. των Γετών Κάρναβος, αφού έμαθε ο ίδιος την τέχνη της καλλιέργειας των δημητριακών, σκότωσε έναν από τους δράκοντες του άρματός του, για να μη διαδοθεί το μυστικό σε άλλες χώρες. Η Δήμητρα μεταμόρφωσε τον Κάρναβο σε δράκο, για να αντικαταστήσει τον σκοτωμένο. Αλλού, στην Πάτρα, ο Ανθείας, γιος του βασιλιά Εύμηλου, προσπάθησε να ζέψει τους δράκοντες στο θεϊκό άρμα μόνος του, την ώρα που ο Τριπτόλεμος κοιμόταν, αλλά έπεσε από το άρμα και σκοτώθηκε. Ο Εύμηλος και ο Τριπτόλεμος, για να τον τιμήσουν, ίδρυσαν την πόλη Άνθεια. 

Όταν γύρισε στην Ελευσίνα, η Δήμητρα τον μύησε στη λατρεία της και έγινε ο πρώτος ιερέας της. Στην Ελευσίνα υπήρχε βωμός του, καθώς και το αλώνι όπου κατά το θρύλο είχε αλωνιστεί το πρώτο σιτάρι που έβγαλε η σπορά του, και που ήταν γνωστό σαν Άλως Τριπτολέμου. Ο Τριπτόλεμος λατρευόταν και στην Αθήνα, στο Ελευσίνιο άντρο, μέσα στο οποίο υπήρχε άγαλμά του.
Άγιος Νικόλαος Μαρμαρίτης

Ο Άγιος Νικόλαος Μαρμαρίτης είναι οικογενειακό ταφικό μνημείο του 3ου αιώνα π.Χ. με σχεδόν τετραγωνικό σχήμα και διαστάσεις 4,18Χ3,59 μέτρα. Βρίσκεται στην είσοδο του χωριού Εμπορείο της Σαντορίνης. Σώζεται μέχρι και τη στέγη και είναι χτισμένο εξ ολοκλήρου από γκρίζο πελεκητό μάρμαρο. Στην εποχή μας μετατράπηκε σε χριστιανική εκκλησία αφιερωμένη στον Άγιο Νικόλαο. Πήρε την προσωνυμία "Μαρμαρίτης" από το υλικό κατασκευής του κτιρίου. Τρεις μονολιθικοί μαρμάρινοι δοκοί στο εσωτερικό στηρίζουν τη στέγη από μαρμάρινες πλάκες. Στο εσωτερικό του υπάρχει μικρή κόγχη, η οποία προοριζόταν να στεγάσει άγαλμα της θεότητας Βασιλείας, όπως αναγράφεται σε επιγραφή που υπάρχει χαραγμένη εκεί. Η κόγχη πλαισιώνεται από μικρούς ιωνικούς κίονες, οι οποίοι στηρίζουν δωρικό επιστύλιο.
Χέρμπερτ φον Κάραγιαν

right|200px|
O Κάραγιαν στο [[Ωδείο Ηρώδου του Αττικού]] το 1939
Η πλατεία με το όνομα του μεγάλου μουσικού στο [[Σάλτσμπουργκ]]
Ο Χέρμπερτ φον Κάραγιαν ("Herbert von Karajan", 5 Απριλίου 1908 – 16 Ιουλίου 1989) ήταν Αυστριακός διευθυντής ορχήστρας. Ο Κάραγιαν διηύθυνε τη Φιλαρμονική Ορχήστρα του Βερολίνου για τριάντα πέντε χρόνια.
Symbian OS

Τo Symbian OS είναι λειτουργικό σύστημα για φορητές συσκευές, αποτελεί εξέλιξη του λειτουργικού συστήματος EPOC από την Psion. To Symbian OS δημιουργήθηκε με τη γλώσσα προγραμματισμού C++ από τη Symbian Ltd.
To λειτουργικό σύστημα Symbian OS «τρέχει» σε κινητά της Nokia, Sony Ericsson, Benq-Siemens, Samsung, Motorola, NTT DoCoMo. Επίσης στο Symbian OS έχουν βασιστεί αρκετές πλατφόρμες όπως Nokia Series 60, Series 80, Series 90, UIQ και η FOMA.
Κενάν Ντογουλού

O Κενάν Ντογουλού ("Kenan Doğulu", Κωνσταντινούπολη, 31 Μαΐου 1974) είναι Τούρκος τραγουδιστής. Το Δεκέμβριο του 2006 επιλέχθηκε να εκπροσωπήσει την Τουρκία στо Διαγωνισμό Τραγουδιού της Γιουροβίζιον του 2007 με το τραγούδι "Shake it up Şekerim", το οποίο προκρίθηκε στον τελικό, όπου κατέλαβε την 4η θέση.
Ουαλία

Η Ουαλία (ουαλική γλώσσα: "Cymru", "Κάμρι", αγγλική γλώσσα: "Wales", "Ουέιλς") είναι χώρα που αποτελεί μέρος του Ηνωμένου Βασιλείου και της νήσου της Μεγάλης Βρετανίας. Βρίσκεται στο νοτιοδυτικό τμήμα της Μεγάλης Βρετανίας και συνορεύει ανατολικά με την Αγγλία, νότια με το Κανάλι του Μπρίστολ (Môr Hafren) και δυτικά και βόρεια με την Ιρλανδική θάλασσα.

Η πρωτεύουσα της Ουαλίας είναι η μεγαλύτερη πόλη της, το Κάρντιφ, από το 1955.
Άλκηστις Πρωτοψάλτη

Η Άλκηστις Πρωτοψάλτη, (πραγματικό όνομα: Άλκηστις Σεβαστή Αττικιουζέλ,) (Αλεξάνδρεια Αιγύπτου, 18 Οκτωβρίου 1954) είναι Ελληνίδα τραγουδίστρια. Διετέλεσε επίσης αναπληρώτρια υπουργός Τουρισμού το 2015.
Ασπασία Μάνου

Η Ασπασία Μάνου (1896-1972), σύζυγος του Βασιλιά Αλέξανδρου Α΄ των Ελλήνων, γεννήθηκε στην Αθήνα στις 4 Σεπτεμβρίου 1896. Ήταν κόρη του Πέτρου Μάνου και της Ελένης Αργυροπούλου, εγγονής του Περικλή Αργυρόπουλου. Η οικογένεια της Ασπασίας είχε τίτλους που την κατέτασσαν στην τότε αριστοκρατία. Και από τις δύο πλευρές είχε ρίζες Φαναριώτικες (με απώτερη καταγωγή από την Καστοριά της Μακεδονίας), που έφθαναν μέχρι τη Βυζαντινή Αυτοκρατορία. Η μητέρα της είχε διαζευχθεί τον Πέτρο Μάνο, από τον οποίο είχε αποκτήσει και μία άλλη κόρη, τη Ρωξάνη. Πολύ αργότερα ο Μάνος θα νυμφευτεί -για δεύτερη φορά- μία καλλονή της Αθήνας, τη Σοφία Τομπάζη, εγγονή του Γεωργίου Τομπάζη. Απέκτησαν την κατά είκοσι χρόνια νεότερη ετεροθαλή αδελφή της Ασπασίας, την κορυφαία χορογράφο Ραλλού Μάνου.
Τζακ Λόντον

Ο Τζακ Λόντον ("Jack London") (12 Ιανουαρίου 1876 - 22 Νοεμβρίου 1916) ήταν Αμερικανός συγγραφέας που έγραψε πάνω από 50 βιβλία, όπως "Το κάλεσμα της άγριας φύσης", "Μάρτιν Ήντεν", "Ο θαλασσόλυκος",και άλλα. Πρωτοπόρος στην αγορά της εμπορικής μυθιστοριογραφίας σε λαϊκά περιοδικά, υπήρξε από τους πρώτους Αμερικανούς συγγραφείς που μπόρεσε να ζήσει μόνο από τη συγγραφή και να κάνει μια όχι ευκαταφρόνητη περιουσία.. Γεννήθηκε στις 12 Ιανουαρίου 1876 στο Σαν Φρανσίσκο και πέθανε στις 22 Νοεμβρίου 1916.
Μαύρα Βουνά

Τα Μαύρα Βουνά βρίσκονται στην Αχαΐα κοντά στα σύνορα με νομό της Ηλείας και έχουν μέγιστο υψόμετρο 249 μέτρα. Είναι ενταγμένα στο Εθνικό Πάρκο υγροτόπων Κοτυχίου Στροφυλιάς που πρόκειται για ένα δίκτυο λιμνοθαλασσών, λιμνών, ελών και δασών, κατά μήκος των βορειοδυτικών ακτών της Πελοποννήσου.
Γεώργιος Στρέιτ

Ο Γεώργιος Στρέιτ (1868-1948) ήταν Έλληνας νομικός και πολιτικός.
Ιμπελέν

μικρογραφία|150px|Θυρεός του Φέουδου του Ιμπελέν
Το Ιμπελέν γαλλ. Ibelin, παραφθορά του Yibna, ήταν κάστρο του Βασιλείου της Ιερουσαλήμ και έδωσε το όνομά του σε σημαντική οικογένεια των Σταυροφορικών κρατών της Ανατολής.

Το κάστρο χτίστηκε το 1141 μ.Χ., μεταξύ της Γιάφα και της Ασκαλόν.

Η οικογένεια των Ιμπελέν, της οποίας δεν είναι γνωστή η καταγωγή, έγινε πολύ ισχυρή και πολλά μέλη της πήραν σημαντικές θέσεις στο Βασίλειο της Ιερουσαλήμ και στο Βασίλειο της Κύπρου.
Μουρζίμ

Με το όνομα Μουρζίμ ονόμαζαν οι Άραβες τον αστέρα β του αστερισμού του Μεγάλου Κυνός. Ο Μουρζίμ αναφέρεται στον κατάλογο της "Μεγάλης Σύνταξης" του Πτολεμαίου όπου προσδιοριζόταν ως "«ο επ΄ άκρω τω εμπροσθίω πόδι»" (του Κυνός).

Ο Μουρζίμ είναι ένας λαμπρός γίγαντας αστέρας, από τους λαμπρότερους του αστερισμού. Είναι ελαφρώς μεταβλητός αστέρας της κατηγορίας των παλλόμενων μεταβλητών (του τύπου «β Κηφέως»). Ο Μουρζίμ έχει απόλυτο μέγεθος -3,95 , που σημαίνει ότι στην πραγματικότητα εκπέμπει περί τις 19.000 φορές περισσότερο φως από ό,τι ο Ήλιος. Η επιφανειακή του θερμοκρασία ανέρχεται στους 22.000 K. Απομακρύνεται από τη Γη με μέση ταχύτητα 34 χιλιόμετρα το δευτερόλεπτο (122.000 χιλιόμετρα την ώρα).
Στέφανος Στρέιτ

Ο Στέφανος Στρέιτ (6 Απριλίου 1835 ή 1837 – 13 Απριλίου 1920) ήταν Έλληνας νομομαθής, τραπεζίτης και πολιτικός. Διετέλεσε μεταξύ άλλων πρόεδρος της Εθνικής Τραπέζης της Ελλάδος και υπουργός Οικονομικών.
Μεταξοτυπία

Η µεταξοτυπία είναι τεχνική εκτύπωσης για την δημιουργία μιας εικόνας με τη χρήση ενός πλαισίου με τεντωμένο πάνω σε αυτό ένα πλέγμα. Μεταξοτυπία ονομάζεται, επίσης, και η εικόνα που εκτυπώνεται με αυτή την τεχνική.
Ξεκίνησε ως βιομηχανική εφαρμογή και υιοθετήθηκε από Αμερικανούς καλλιτέχνες στις αρχές του 20ου αιώνα. Το κίνημα της Ποπ Αρτ (Pop Art) τη δεκαετία του ΄60 έκανε ευρύτερα γνωστή την τεχνική. Πολλές απ΄ τις πιο γνωστές δουλειές του Άντι Γουόρχολ (Andy Warhol) δημιουργήθηκαν με τη χρήση αυτής της τεχνικής. Πλέον είναι μια δημοφιλής τεχνική τόσο στις Καλές Τέχνες όσο και στη βιομηχανία, στην οποία χρησιμοποιείται κυρίως για εκτύπωση διαφόρων θεμάτων πάνω σε μπλούζες, καπέλα, κεραμικά, γυαλί, πολυουρεθάνη, πολυπροπυλένιο, χαρτί, μέταλλο και ξύλο.
Η Μεταξοτυπία συχνά προτιμάται έναντι της κλασικής εκτύπωσης λόγω χαμηλότερου κόστους αλλά και επειδή με αυτή την τεχνική μπορούμε να τυπώσουμε σε μια μεγάλη γκάμα επιφανειών και υλικών.
Ρασταφαριανισμός

right|thumb|300px|Ρας Ταφάρι Μακόνεν, Χαϊλέ Σελασιέ Α'

Ο Ρασταφαριανισμός είναi θρησκευτικό και πολιτικό κίνημα που συνδυάζει στοιχεία του προτεσταντισμού με το μυστικισμό και μία παναφρικανική πολιτική συνείδηση. Τα μέλη του αποδέχονται τον πρώην αυτοκράτορα της Αιθιοπίας Χαϊλέ Σελασιέ Α' (1892-1975) ως μεσσία και ενσάρκωση του Θεού, o οποίος αποκαλείται Γιαχ ("Jah"), όνομα που χρησιμοποιείται στην Παλαιά Διαθήκη. Οι οπαδοί του ονομάζονται "Ρασταφάρι" ("Rastafari" ή "Ras Tafari"), σύμφωνα με το όνομα που κατείχε ο Χαϊλέ Σελασιέ Α', "Ras Tafari Makonnen" (Ρας Ταφάρι Μακόνεν), πριν την ενθρόνισή του. Συχνά αποκαλούνται και «Ρασταφαριανοί» ("rastafarians") ή απλούστερα «Ράστας» ("Rastas"). Στην Αμχαρική γλώσσα, η λέξη "Ras" σημαίνει κυριολεκτικά την "κεφαλή" αλλά αποτελεί και τίτλο, ισοδύναμο με εκείνο του "Δούκα" ή του "Βασιλιά". Το κίνημα αναπτύχθηκε στη Τζαμάικα στις αρχές της δεκαετίας του 1930 και εξελίχθηκε σε παγκόσμιο φαινόμενο, ιδιαίτερα χάρη στη διάδοσή του μέσα από το μουσικό είδος της ρέγγε κατά τις δεκαετίες του 1960 και 1970 και τον ασπασμό του από καλλιτέχνες διεθνούς εμβέλειας, όπως ο Μπομπ Μάρλεϊ και ο Πήτερ Τος. 

Οι ρίζες του εντοπίζονται στη διδασκαλία του πολιτικού ακτιβιστή Μάρκους Γκάρβεϊ (1887-1940), ο οποίος προώθησε μία αφροκεντρική ιδεολογία, πιστεύοντας στην επιστροφή των μαύρων στην Αφρική. Εκτός από την πίστη στον αυτοκράτορα Χαϊλέ Σελασιέ Α', κεντρικά σημεία των δοξασιών και των αντιλήψεων των Ρασταφάρι, τουλάχιστον όπως εκφράστηκαν κατά την πρώιμη περίοδο του κινήματός τους, ήταν η πεποίθηση πως οι μαύροι λαοί είναι οι γνήσιοι απόγονοι των Ισραηλιτών, που εξαιτίας της καταπίεσης λευκών δυνάμεων έχουν εξοριστεί από την Αφρική, όπου στο μέλλον θα επιστρέψουν για να κυριαρχήσουν επί των λευκών. Από τα μέσα της δεκαετίας του 1970 και ειδικότερα μετά το θάνατο του Χαϊλέ Σελασιέ το 1975, πολλές από τις πεποιθήσεις των Ρασταφάρι υπέστησαν τροποποιήσεις ή αποδόθηκαν με περισσότερο συμβολικό τρόπο, απορρίπτοντας εν μέρει τον αφροκεντρισμό και την αυστηρή τοποθέτηση σε ζητήματα φυλετικής ταυτότητας. Εξαιτίας της απουσίας μίας κεντρικής διοίκησης ή επίσημης εκκλησίας, δεν υπάρχει ένα ρασταφαριανό δόγμα "per se", αλλά στη βάση ενός πυρήνα βασικών πεποιθήσεων υφίστανται αποκλίσεις ως προς τις δοξασίες ή το βαθμό προσήλωσης στην καθεμία από αυτές.

Τα πρώτα μέλη του Ρασταφαριανισμού ήταν κατά το μεγαλύτερο ποσοστό Αφρικανικής καταγωγής και πρώην μέλη άλλων χριστιανικών δογμάτων. Ο προσδιορισμός του αριθμού των μελών του κινήματος παγκοσμίως είναι δύσκολος καθώς δεν υπάρχουν επίσημες στατιστικές. Διαφορετικές εκτιμήσεις αναφέρονται σε συνολικά 200.000-1.000.000 Ρασταφάρι στον κόσμο. Παραδοσιακά, προέρχονται κυρίως από το χώρο των κατώτερων οικονομικών τάξεων, αν και σήμερα έχουν διεισδύσει σε σημαντικό βαθμό στη μεσαία τάξη. Στις καθημερινές πρακτικές τους περιλαμβάνονται αυστηρές διατροφικές συνήθειες που περιλαμβάνουν κυρίως τη χορτοφαγία, η χρήση της κάνναβης για θρησκευτικούς σκοπούς καθώς και η υιοθέτηση χαρακτηριστικής κόμμωσης των μαλλιών σε πλεξίδες («ράστα»).
Το Όνομα του Ρόδου

Το Όνομα του Ρόδου (ιταλ: "Il nome della rosa") είναι το πρώτο μυθιστόρημα του Ουμπέρτο Έκο. Μετά από αρκετή επεξεργασία εκδόθηκε στην Ιταλία το 1980 (εκδόσεις Bompiani), η επιτυχία του δε ήταν τόση που το 1983 μεταφράστηκε στα Αγγλικά, ενώ το 1986 μεταφέρθηκε στον κινηματογράφο από τον σκηνοθέτη Ζαν-Ζακ Ανό. Το έργο έχει μεταφραστεί σε πολλές γλώσσες.
Στέφανος Κορκολής

Ο Στέφανος Κορκολής (12 Σεπτεμβρίου 1960) είναι Έλληνας συνθέτης, πιανίστας και ερμηνευτής.
Σωτηράκης Λόντος

Ο Σωτηράκης Λόντος (Βοστίτσα, 1750 - Τρίπολη, 1812) ήταν Έλληνας πρόκριτος και μοραγιάνης.
Καλλιόπη Παπαλεξοπούλου

Η Καλλιόπη Παπαλεξοπούλου (1809-1899) ήταν μια από τις αξιολογότερες γυναικείες φυσιογνωμίες της νεότερης Ελλάδας.
Sabaku no Gaara

O Sabaku no Gaara (που σημαίνει Gaara της Ερήμου), ή απλώς Gaara, είναι φανταστικός χαρακτήρας στη σειρά anime και manga "Naruto". Κατάγεται από το Sunagakure no Sato (Κρυμμένο Χωριό της Άμμου) στη Χώρα του Αέρα και είναι γιος του αρχηγού του, του Τέταρτου Kazekage και αδελφός των Kankurou και Temari.
Σπύρος Κωνσταντόπουλος

Ο Σπύρος Κωνσταντόπουλος (Αθήνα 28 Οκτωβρίου 1925 - 28 Μαρτίου 2007) ήταν Έλληνας ηθοποιός του θεάτρου, του κινηματογράφου και της τηλεόρασης.
Παναγιώτης Καλαμογδάρτης

Ο Παναγιώτης Καλαμογδάρτης (1820-1864) ήταν στρατιωτικός και πολιτικός από την Αχαία.

Γεννήθηκε στην Πάτρα και ήταν γιος του Γεωργίου Καλαμογδάρτη, γόνου της ισχυρής πατρινής οικογένειας των προυχόντων. Φορούσε για όλη την ζωή φουστανέλα με πέντε φούντες και του είχε μείνει το παρατσούκλι "πεντεφούντης".

Ήταν γεωμέτρης και σύντομα ασχολήθηκε με την πολιτική. Είχε εκλεγεί δημοτικός σύμβουλος και βουλευτής Πατρών. Το 1854 συνόδευσε τον αδερφό του, Αντώνιο, στην επανάσταση της Ηπείρου, όπου και πολέμησε. Τα τελευταία χρόνια της ζωής του ήταν τυφλός.
Ηλίας Καλαμογδάρτης

Ο Ηλίας Καλαμογδάρτης (1817 - 1848) ήταν Έλληνας ποιητής.

Γεννήθηκε στην Πάτρα και ήταν γιος του Γεωργίου Καλαμογδάρτη. Έγινε δημόσιος υπάλληλος στο Υπουργείο Εσωτερικών, όπου έφθασε μέχρι το αξίωμα του τμηματάρχη. Το 1845 ο Κωλέττης τον έπαυσε από ταγματάρχη, γι' αυτό και συνάντησε τον Όθωνα, από τον οποίο ζήτησε συγχώρεση κλαίγοντας. Από τότε ο βασιλιάς έλαβε υπό την προστασία του τους αδερφούς του, Περικλή και Παναγιώτη. 

Ο Ηλίας Καλαμογδάρτης έγραψε αρκετά ποιήματα, τα οποία δημοσιεύθηκαν σε περιοδικά και ανθολογίες, και στη συνέχεια μελοποιήθηκαν και τραγουδήθηκαν στην Ελλάδα του 19ου αιώνα. Επίσης είχε μεταφράσει από τα ιταλικά σε απλή καθαρεύουσα το ιστορικό σύγγραμμα του Φώσκολου "«Αι τελευταίαι επιστολαί του Ιακώβου Όρτις»". Ήταν ένας από τους πρώτους που χρησιμοποίησαν εκείνα τα χρόνια τη δημοτική γλώσσα στην ποίησή τους. 

Αρρώστησε από φυματίωση και απεβίωσε στο Κάιρο, όπου είχε πάει για θεραπεία.
Γεώργιος Μπαλτατζής

Ο Γεώργιος Μπαλτατζής (1868 - 15 Νοεμβρίου 1922) ήταν Έλληνας πολιτικός. Άρχισε την καριέρα του ως διπλωμάτης και άρχισε να εκλέγεται βουλευτής από το 1902. Είχε γίνει αρκετές φορές υπουργός. Μετά τη Μικρασιατική Καταστροφή δικάστηκε στη «δίκη των έξι» ως ένας από τους υπαιτίους για την ήττα της Ελλάδας κατά τη διάρκεια της θητείας του ως υπουργού εξωτερικών, καταδικάστηκε και εκτελέστηκε το 1922 στο Γουδή.
Ιωάννης Μεσσηνέζης

Ο Ιωάννης Μεσσηνέζης (1821-18 Φεβρουαρίου 1896) ήταν βουλευτής Αιγιαλείας και πρόεδρος της Β' Εθνοσυνέλευσης.
Ιωάννης Ιμπελέν

Το Ιωάννης Ιμπελέν ήταν όνομα Σταυροφόρων, απογόνων του Μπαλιάν Ιμπελέν και της Μαρίας Κομνηνής της Ιερουσαλήμ.

*Ιωάννης Ιμπελέν, ο παλαιός λόρδος της Βυρητού (1179-1236)
*Ιωάννης Ιμπελέν, λόρδος της Βυρητού (-1264)
*Ιωάννης Ιμπελέν, λόρδος της Αρσούφ και κοντοστάβλος της Ιερουσαλήμ (1211-1258)
*Ιωάννης Ιμπελέν, κόμης της Γιάφας και της Ασκαλώνας (1215-1266), νομικός του Βασιλείου της Ιερουσαλήμ και συγγραφέας της συλλογής νόμων Ασσίζες της Ιερουσαλήμ.